相信買過物業的朋友都知, 大多數戶口都有MORTGAGE LINK 的呢個物體
呢個邪惡的物體係一個可以將你50% LOAN BALANCE 以你的LOAN RATE 計番息俾你的戶口
打個比喻, 你借500萬, MORTGAGE LINK A/C 係會有250萬額度俾你, 如果你存250萬入去, 佢係會俾番同供樓一樣利息 (2.15%) 俾你, 呢個EFFECTIVELY 即係PARTIAL PAYMENT, 但係又KEEP到流動性, ANYTIME都可以DRAW番舊錢出來買野 ("加按買物業")
亦係呢個戶口, 令到其實成個物業市場的RISK 係減低, 試想下, 借500萬, 30年2.15%, 供其實講緊係18K 左右, 250萬夠供138個月左右, 即係.....11.5年....
同埋好L多人已經加按左物業用D錢係度等個市跌, 小子的有樓人士當中, 幾近全部都有過200萬LIQUID CASH係戶口等跌 (當然有好多人仲係等緊), 大家都等, 你就最好唔好等, 因為大圍都係錯的.......
呢250萬, 再加上其實買樓的人的財政其實係比較強的一批, 佢地每個月儲儲儲, 唔係佢地想儲, 係15%DSD 阻住唔俾佢地買, 唯有呢家儲到一個位, 就來爆啦...
RE番R兄COMMENT, 好多買新樓都係呢班人買, 有個EXAMPLE 係個男仔一早買左樓, 同今年結左婚, 買間MALIBU 3房一齊住, 用老婆名 (那便無15% DSD), 之後個層細2房放租出去...... (成功1開2兼UPGRADE)
其實15% DSD 已係阻止人買多間, 你諗下, 呢家新盤係絕少有SUBSIDIZE 15% DSD, 即係話就算你加到按都好, 你都要俾15% DSD, 亦係令到好多人卻步唔買的原因, 以致令到好多人借多左錢泊係MORTGAGE LINK A/C
但好可惜, the flip side of the coin is 好多人會因為突如其來的錢, 攪到自己唔曉MANAGE, 例如亂炒股票, 例如亂買名牌等等....
小子的公司對住的IBANKER仲話佢加按左來買左架跑車,仲教我加按攞飛行里數....(其實飛行里數玩咭冚咭又攞CASH DOLLAR 又攞里數, 已經係EASY JOB, 要用按揭回贈的錢去買里數架咩? 我真係寫個"伏"字俾你)
我真係合埋半邊咀笑 (注: 佢04年買樓, 都仲得係一間, 我真係會死左佢算, 10幾萬月入去L左邊?)
講咁多廢話, 小子其實除左MORTGAGE LINK 用來儲錢之外, 我仲有個黃金比率, 就係30%, 我一向的樓結欠都係30%, 有咩事的話, 沽左其中一間都夠冚2間樓按, 當然你話如果個價跌又點? 即係咁講, 跌70%先負資產, 難度分實在太高; 又咁講, 呢家HOLD 住D樓, 找左MORTGAGE 都仲有錢袋, 呢個BUFFER, 亦係預左將來個市會下跌而設.
呢家其實因為買左間海怡3房, 比率上到44.8% 左右...如果計埋CASH & STOCKS 找數的話, 係40% 左右.
有咩問題沽左1間, 起碼冚到1.5間變FULL PAY, 那跌市便不足懼. 當然有好多人話, 喂, 小子你都ON9, 我夠知FULL PAY無敵啦, 又無父幹, 點搞? 又或者你話你早買啫, 03年買撚唔知咩?
只可以講, 心態決定境界; 小子第一間係08年買, 之後 都有買野/賣野, 並唔係03年BANKER 買極都係一間, 最後個間爬文都知其實係大碼貨, 唔係05年買物業坐係度等升的老屎忽.
同埋, 夢兄講得啱, 小子係長短棍, 贏左股票係會將佢放在樓的
呢家小子已係盡力炒股想問個MARKET 拎番個10%番來, 可惜暫時揩緊野
但係P.S. 同大家講聲SORRY, 6088 FIT 跌到2.9我真係始料不及, 相信要捱價了
3839 出左盈喜, 大方向不變
如果有人買左, 我下次有機BLOG 聚請食飯補數啦...(如果未升番的話)